Suutarilan ala-aste

Suutarilan ala-aste oli Helsingin Suutarilassa sijaitseva koulu. Koulussa oli peruskoulun 1.–6. luokat. Oppilaita koulussa oli noin 380. Koulussa oli painotettua musiikin opetusta 3. luokasta lähtien ja kaksi erityisluokkaa. Koulun viimeinen rehtori oli Sampsa Melkas. Koululla oli myös ystävyyskoulu Walesissa. Koulun musiikkiluokat järjestivät joka vuosi konsertin.

Laulaja-lauluntekijä Pekka Ruuska oli nelisen vuotta opettajana Suutarilan ala-asteella, kunnes kappaleen ”Rafaelin enkeli” menestys vuonna 1990 vei hänet päätoimiseksi muusikoksi.

Ruuskan lisäksi ala-asteen musiikkiluokalta on alkurykäyksen saanut mm. Tiktak, Haloo Helsinki ja The Rasmus.

Julkisuudessa tunnetuista henkilöistä myös ainakin näyttelijä-podcastaaja Thelma Siberg on kertonut käyneensä Suutarilan ala-astetta.

Suutarilan ala-aste yhdistettiin ylä-asteen kanssa Suutarinkylän peruskouluksi 2025. Suutarilan vanha monitoimitalo (Seulastentie 11) puretiin ja korvataan uudisrakennuksella. Uuteen monitoimitaloon rakennetaan tilat perusopetuksen, päiväkodin, kirjaston ja nuorisotilan käyttöön. Tiloja tulee noin 700 oppilaalle ja runsaalle 200 päiväkotilaiselle, kun vanhassa monitoimitalossa tiloja oli 345 oppilaalle ja 140 päiväkotilaiselle.

Jatkossa monitoimitalossa toimii Suutarinkylän peruskoulu, päiväkoti Seulanen ja päiväkoti Vaskiniitty. Vanhan monitoimitalon käyttö loppui joulukuussa 2024. Rakennuksen purku alkoi tammikuussa 2025. Uudisrakennuksen rakennustyöt käynnistyivät keväällä 2025, ja uudet tilat on tarkoitus saada käyttöön vuoden 2027 alusta. 

Lähteet
 Suutarilan ala-asteen koulun sivut
Viitteet

luokka:Helsingin peruskoulut
Luokka:Suutarila